পিটার বার্জ
১৯৫৫ সালে ওয়েস্ট ইন্ডিজ সফরের জন্য মনোনীত হন। দলে তাঁর বাবা ব্যবস্থাপকের ভূমিকায় অবতীর্ণ হয়েছিলেন। আনুষ্ঠানিকভাবে এক সভায় বার্জ তাঁর বাবাকে ‘জ্যাক’ হিসেবে ডাকেন। অন্যরাও তাই করেছিল। জ্যামাইকার বিপক্ষে প্রস্তুতিমূলক খেলায় ২৯ ও ৬৯ রান তুলেন ও প্রথম টেস্টের জন্য মনোনীত হন। প্রথম ইনিংসে ১৪ রান তুলেন ও দ্বিতীয় ইনিংসে তাঁকে ব্যাট হাতে নেয়ার প্রয়োজন পড়েনি। খেলায় অস্ট্রেলিয়া নয় উইকেটের ব্যবধানে জয়ী হয়েছিল। পরের খেলায় ত্রিনিদাদের বিপক্ষে শূন্য রান ও ২ সংগ্রহ করেন। ফলে সিরিজের বাদ-বাকী চার টেস্ট থেকে উপেক্ষিত ছিলেন। অস্ট্রেলিয়া ৩-০ ব্যবধানে সিরিজ জয় করেছিল। সফরের উল্লেখযোগ্য দিক ছিল ব্রিটিশ গায়ানার বিপক্ষে ১৭৭ রানের ইনিংস খেলা। এতে সফরকারীরা ইনিংসের ব্যবধানে জয় পেয়েছিল। প্রথম-শ্রেণীর খেলায় ৩৮.৭৫ গড়ে ৩১০ রান তুলেন।
বব বারবার
সমগ্র খেলোয়াড়ী জীবনে ইংল্যান্ড দলের পক্ষে ২৮ টেস্টে অংশগ্রহণ করেছেন বব বারবার।
১৯৬৫-৬৬ মৌসুমের অ্যাশেজ সিরিজে ব্যক্তিগত সেরা ইনিংসটি উপহার দেন। সিডনিতে অনুষ্ঠিত সফরকারী ইংল্যান্ডের বিপক্ষে সিরিজের তৃতীয় টেস্টে সিডনি ক্রিকেট গ্রাউন্ডে খেলোয়াড়ী জীবনের একমাত্র সেঞ্চুরিটি করেন। ২৫৫ বলে ১৮৫ রান তুলেন তিনি। এ সময় প্রথম উইকেট জুটিতে জিওফ বয়কটের সাথে ২৩৪ রানের জুটি গড়েন। অদ্যাবধি অ্যাশেজ টেস্টের উদ্বোধনী দিনে যে-কোন ইংরেজ ক্রিকেটারের সর্বোচ্চ রানরূপে স্বীকৃত।